**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N – Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՄԱՐՏԻ 24-Ի N300-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հիմք ընդունելով Հայաստանի Հանրապետության «Նորմատիվ իրավական ակտերի մասին» ՀՀ օրենքի 34-րդ հոդվածին.

1. Հայաստանի Հանրապետության կառավարության 2016 թվականի մարտի 24-ի` «Ներդրումային ծրագրի շրջանակներում «Սևան Ակվա» փակ բաժնետիրական ընկերու­թյան կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին» N 300-Ա որոշման մեջ կատարել հետևյալ փոփոխությունը.

1) Որոշման 1-ին կետում «2018 թվականի դեկտեմբերի 31-ը» բառերը փոխարինել «2019 թվականի մարտի 24-ը» բառերով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ

ՆԻԿՈԼ ՓԱՇԻՆՅԱՆ

ՊԱՇՏՈՆԱԿԱՏԱՐ

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՄԱՐՏԻ 24-Ի N300-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Սույն որոշման նախագծի ընդունումը պայմանավորված է «Սևան Ակվա» ՓԲ ընկերության կողմից` ՀՀ կառավարության 2016 թվականի մարտի 24-ի N 300-Ա որոշման համաձայն ներդրումային ծրագրի շրջանակներում իրականացվող աշխատանքների` ներմուծվող ապրանքների ժամկետի հստակեցման անհրաժեշտությամբ:

1. **Ընթացիկ իրավիճակը և խնդիրները**

***Նախագծով նախատեսվում է*** կատարել ճշգրտում ՀՀ կառավարության 2016 թվականի մարտի 24-ի N 300-Ա որոշման մեջ՝ մասնավորապես, ներմուծվող սարքավորումների ժամկետը «2018 թվականի դեկտեմբերի 31-ը» փոփոխել «2019 թվականի մարտի 24-ը»-ով։

Ներդրումային ծրագրի շրջանակներում «Սևան Ակվա» ՓԲ ընկերությունը (այսուհետ՝ Ընկերություն) նախատեսում էր տեղակայել մոդելային ցանցավանդակային ձկնաբուծական տնտեսություն Սևանա լճում և որի համար դիմել էր ՀՀ կառավարություն 2 առանձին ծրագրերով (սակայն Ընկերությունը նշված ծրագրերով զբաղվում է նույն գործունեությամբ) ու ստացել ԱԱՀ-ի հետաձգման արտոնություն 2 որոշմամբ (ՀՀ կառավարության 2016 թվականի մարտի 24-ի N 300-Ա և ՀՀ կառավարության 2017 թվականի մայիսի 11-ի N 492-Ա)։

Ընկերության և մատակարարների միջև առաջացել էին որոշ անճշտություններ ներմուծվող սարքավորումների ժամկետների մասով, որի արդյունքում անհրաժեշտություն է առաջացել համապատասխան փոփոխությունը իրականացնել որոշման մեջ:

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր տեխնոլոգիանների ներդրման խթանում և աշխատատեղերի ստեղծում:

1. **Կարգավորման նպատակը և բնույթը**
2. **Նախագծի մշակման գործընթացում ներգրավված ինստիտուտները և անձինք**

**Նախագիծը մշակվել է ՀՀ տնտեսական զարգացման և ներդրումների նախարարության կողմից:**

1. **Ակնկալվող արդյունքը**

Վերը նշված ծրագրերով նախատեսվում էր կատարել ընդհանուր շուրջ 2,85 մլրդ դրամի չափով ներդրումներ, որից կատարվել է շուրջ 2,38 մլրդ դրամը։ Ներկայումս Ընկերությունում աշխատում են 27 մարդ, իսկ ներդրումային ծրագրերի ամբողջական ցիկլը ապահովելու դեպքում՝ կստեղծվի ևս շուրջ 128 նոր աշխատատեղ։

Ծրագրի իրականացման արդյունքում տեղական սպառողները հնարավորություն կունենան մշտապես սպառելու բարձրորակ և համեմատաբար մատչելի գներով ձկնամթերք, կավելանա ՀՀ-ից արտահանումների ծավալը, կստեղծվեն նոր աշխատատեղեր:

1. **Այլ տեղեկություններ (եթե այդպիսիք առկա են)**

**ԱՄՓՈՓԱԹԵՐԹ**

**«ՍԵՎԱՆ ԱԿՎԱ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
|  | 1 | 2 | 3 |
| 1 | ՀՀ ԿԱ պետական եկամուտների կոմիտե  01/3-2/76810-18  2018-12-07 | «ՍԵՎԱՆ ԱԿՎԱ» ՓԲԸ կողմից ներկայացված՝ «Ներդրումային ծրագրի շրջանակներում «ՍԵՎԱՆ ԱԿՎԱ» փակ բաժնետիրական ընկերության կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին» ՀՀ կառավարության 24.03.2018թ. N 300-Ա որոշման մեջ փոփոխություն կատարելու վերաբերյալ հայտնում ենք, որ առարկություններ չունենք: | Ընդունվել է ի գիտություն: |
| 2 | ՀՀ ֆինանսների նախարարություն  01/2-1/22518-18  2018-12-06 | ՀՀ ֆինանսների նախարարությունը քննարկել է «Սևան Ակվա» փակ բաժնե­տիրա­կան ընկերության կողմից իրականացվող ներդրումային ծրագրի շրջանակում ապրանք­ների ներմուծ­­­ման դեպքում հաշվարկվող ԱԱՀ-ի գումարների վճարման ժամկետը երեք տարով հետա­ձգելու նպա­տակով ընդունված՝ ՀՀ կառավարության 2016 թվականի մարտի 24-ի թիվ 300-Ա որոշ­մամբ սահմանված՝ արտոնությունների շրջանակում ապրանք­ների ներմուծման վերջնա­ժամկետը՝ 2018 թվականի դեկտեմբերի 31-ը, 2019 թվականի մարտի 24-ով փոխա­րինելու առաջարկությունը, որի վերա­բերյալ հայտնում ենք, որ դիտողություններ և առա­ջար­կու­­թյուն­ներ չկան: | Ընդունվել է ի գիտություն: |
| 3 | ՀՀ գյուղատնտեսության նախարարություն  ԳԳ/ԼԻ-3/9088-18  2018-12-06 | <<Սևան Ակվա>> ՓԲԸ-ին ներմուծվող սարքավորումների մասով արտոնություն սահմանելու համար ՀՀ կառավարության 2016 թվականի մարտի 24-ի N 300-Ա որոշման 1-ին կետում փոփոխություններ կատարելու վերաբերյալ ՀՀ գյուղատնտեսության նախարարությունն առաջարկություններ և առարկություններ չունի: | Ընդունվել է ի գիտություն: |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ

ԵՎ ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ

ՊԱՇՏՈՆԱԿԱՏԱՐ